hindi naman siya malalayo, maaaring dalawin sa tuwing makalawa ang bahay; makikita siya ng kaniyang lelong, at tungkol naman kay basilio ay malaon ng alam ang masamang lakad ng usap ng kaniyang ama, kayat madalas na sabihin sa kaniya na: pag akoy naging mediko at makasal na tayo ay hindi na kakailanganin ng ama mo ang kaniyang mga lupain. malaking kahangalan ang nagawa kong panggigipuspos! anya sa sarili samantalang inaayos ang kaniyang tampipi. at sa dahilang nasagi ng kaniyang mga daliri ang agnos ay inilapit sa kaniyang labi, hinagkan, ngunit kinuskos kaagad ang bibig dahil sa takot na mahawa; ang agnos na iyon na may brillante at esmeralda ay galing sa isang ketongin. kung magkagayon, kung siyay magkaroon ng gayong sakit, ay hindi na siya mag aasawa. sa dahilang nagliliwanag na at nakita ang kaniyang lelong na nakaupo sa isang sulok, na sinusundan ng tingin ang lahat ng kaniyang kilos, ay kinuha ang kaniyang tampipi ng damit at nakangiting lumapit upang humalik ng kamay.